ตรวจHIV ที่เสี่ยงมาประมาณ2 เดือน 25 วันผลตรวจจะเชื่อถือได้ไหม หรือรอให้ครบ 3 เดือนก่อนคะ ตรวจแบบanti hiv
สวัสดีค่ะ หากเป็นการตรวจหา HIV ด้วยน้ำยา fourth generation สามารถจะตรวจพบได้เกือบ 100% ที่ 3-4 สัปดาห์หลังจากติดเชื้อมา อย่างไรก็ตาม หากตรวจแล้วผลเป็น negative มีคำแนะนำให้ตรวจซ้ำอีกครั้งที่ 8 สัปดาห์ในกรณีที่มีความเสี่ยงสูง ดังนั้นหากได้ใช้การตรวจด้วยวิธีนี้ การตรวจที่ 2 เดือน 25 วัน สามารถตรวจพบได้แล้วค่ะหากเป็นการตรวจด้วยน้ำยา third generation จะเริ่มตรวจพบได้ที่ 6 สัปดาห์ แต่จะตรวจได้เกือบ 100% ที่ 12 สัปดาห์ ดังนั้นหากเป็นการตรวจด้วยวิธีนี้ การตรวจที่ 2 เดือน 25 วัน ก็สามารถตรวจพบได้แล้วเช่นกันค่ะ